PROJEKTS

2025.gada \_\_\_.\_\_\_\_\_\_\_\_\_\_ Nr.\_\_\_

(prot. Nr.\_\_ , \_\_\_\_ §)

**Par atbalstu Daugavpils valstspilsētas pašvaldības iestādes**

**“Daugavpils pilsētas Izglītības pārvalde” projektam “Skola-kopienā”**

Pamatojoties uz Pašvaldību likuma 4.panta pirmās daļas 4.punktu, 10.panta pirmajā daļā noteikto, ka Dome ir tiesīga izlemt ikvienu pašvaldības kompetences jautājumu, Valsts pārvaldes iekārtas likuma 54.panta pirmo un piekto daļu, 61.panta pirmo daļu, Daugavpils valstspilsētas pašvaldības domes 2023.gada 27.jūlija saistošo noteikumu Nr.8 “Daugavpils valstspilsētas pašvaldības nolikums” 41.punktu, Daugavpils valstspilsētas pašvaldības Izglītības un kultūras jautājumu komitejas 2025.gada \_\_.\_\_\_\_\_\_\_\_\_\_\_ atzinumu, Finanšu komitejas 2025.gada \_\_.\_\_\_\_\_\_\_ atzinumu Daugavpils valstspilsētas pašvaldības dome nolemj:

1. Atbalstīt Daugavpils valstspilsētas pašvaldības iestādes “Daugavpils pilsētas Izglītības pārvalde” dalību Eiropas Savienības kohēzijas politikas programmas 2021.-2027.gadam 4.2.3.specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1.pasākuma “Integrēta “skola kopiena” sadarbības programma atstumtības riska mazināšanai izglītības iestādēs” projektā “Skola-kopienā” Nr.4.2.3.1/1/24/I/001 (turpmāk – projekts).

2. Pilnvarot Daugavpils valstspilsētas pašvaldības iestādes “Daugavpils pilsētas Izglītības pārvalde” vadītāju Marinu Isupovu noslēgt Sadarbības līgumu ar Valsts izglītības attīstības aģentūru saskaņā ar 2.pielikumu.

3. Nodrošināt priekšfinansējumu projekta īstenošanai atbilstoši projekta nosacījumiem no pašvaldības budžeta.

Pielikumā:

1. Projekta “Skola kopienā” apraksts.

2. Sadarbības līguma projekts.

Daugavpils valstspilsētas pašvaldības domes

priekšsēdētājs A.Elksniņš

PIELIKUMS

Daugavpils valstspilsētas pašvaldības domes

2025.gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_

**Eiropas Savienības kohēzijas politikas programmas 2021.– 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" projekta** **“Skola- kopienā” Nr. 4.2.3.1/1/24/I/001 īstenošana**

**Paskaidrojuma raksts**

|  |  |
| --- | --- |
| Projekta partneris | **Daugavpils pilsētas Izglītības pārvalde** |
| Projekta ilgums | 2025. – 2029.(5 gadi) |
| Projekta mērķis | 1. Līdzdarboties Valsts izglītības attīstības aģentūras īstenotajā Eiropas Savienības kohēzijas politikas programmas 2021.– 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola - kopiena" sadarbības programma atstumtības riska mazināšanai izglītības iestādēs" projektā “Skola - kopienā” Nr. 4.2.3.1/1/24/I/001.  2. Attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās pamatizglītības un vidējās izglītības satura apguvi. |
| Projekta apraksts | Projekta ietvaros līdz 2029.gada 31.decembrim ir plānoti šādi galvenie sasniedzamie rezultāti:  1. atbalsts starpresoru sadarbības stiprināšanai, kā arī starpinstitūciju sadarbības mehānisma pilnveidei pašvaldībās un preventīvajā darbā iesaistīto speciālistu sadarbībai pašvaldības un izglītības iestādes līmenī;  2. grupu supervīziju īstenošana pedagogiem, atbalsta personālam, sociālajiem darbiniekiem un izglītojamo mentoriem;  3.Projekta mērķgrupas izglītojamajiem izstrādāts individuālais plāns individualizēta atbalsta sniegšanai:  3.1. speciālistu atbalsts un konsultācijas izglītojamajam individuāli vai grupā individuālā plāna ietvaros:   * pedagoga atbalsts izglītojamajiem grupās lasītprasmes veicināšanai 1.-3.klasē; * pedagoga konsultācijas mācību priekšmetos un atbalsta pasākumu īstenošana izglītojamajam, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē; * izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka, ergoterapeita atbalsts pēc nepieciešamības mērķa grupas izglītojamajiem, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;   3.2. mentora individuāls atbalsts individuālā plāna ietvaros izglītojamajiem no 13 gadu vecuma, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;  4. Nodrošinātas speciālistu (pedagoga, izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka, ergoterapeita) konsultācijas un atbalsta pasākumu īstenošanu, izņemot gadījumu, ja to nodrošina no valsts vai pašvaldības budžeta līdzekļiem normatīvajos aktos noteiktajā kartībā;  5. Organizēti pasākumi (mērķsadarbības un izglītojoši pasākumi vecākiem (personām, kas realizē aizgādību), kā arī lasītprasmes veicināšanas pasākumi) un nodrošinātas šo pasākumu norises telpas;  6. Iesaistīti mērķa grupas izglītojamo (tai skaitā sociālās atstumtības un priekšlaicīgas mācību pārtraukšanas riskam pakļautu izglītojamo) vecāki (personas, kas realizē aizgādību) un izglītības iestāžu personāls Sadarbības partnera īstenotajās atbalstāmajās darbībās Projekta ietvaros, kā arī pēc nepieciešamības iesaistās citas sabiedrības grupas nodrošinot darbu ar reemigrantiem, imigrantiem un mazākumtautībām u.c. |
| Projekta izmaksas | Atbilstoši projekta nosacījumiem un vadlīnijām |
| Projekta mērķa grupa | Projektā tiks iesaistīti vispārējās izglītības iestāžu izglītojamie no 1.-12.klasei, kā arī profesionālās izglītības iestāžu izglītojamie no 1. līdz 4.kursam, izņemot pirmsskolas, profesionālās ievirzes, profesionālās pilnveides, profesionālās tālākizglītības un profesionālās augstākās izglītības programmu, kā arī privāto izglītības iestāžu izglītojamie. |
| Projekta aktivitātes | * Grupu supervīziju īstenošana pedagogiem, atbalsta personālam, sociālajiem darbiniekiem un izglītojamo mentoriem; * Individualizēta atbalsta sniegšana vispārējās izglītības izglītojamajiem no 1.līdz 12.klasei, kā arī profesionālās izglītības iestāžu izglītojamajiem no 1.līdz 4.kursam, saskaņā ar individuālu plānu, kas izstrādāts katram izglītojamam: * pedagoga atbalsts izglītojamajiem individuāli vai grupās lasītprasmes veicināšanai 1. - 3. klasē; * pedagoga konsultācijas mācību priekšmetos un atbalsta pasākumu īstenošana izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē; * izglītības un skolu psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, surdotulka un ergoterapeita konsultatīvais atbalsts pēc nepieciešamības mērķa grupas izglītojamajiem, kuriem ir konstatēts sociālās atstumtības vai PMP risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē; * izglītojamo mentora programmu apguvuša izglītojamo mentora individuāls atbalsts izglītojamajiem no 13 gadu vecuma, kuriem ir konstatēts sociālās atstumtības vai PMP risks, kā arī izglītojamajiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē. * Izglītojamo mentora mācību programmas izstrāde un īstenošana. * Iniciatīvu projektu un partnerības projektu īstenošana, tostarp nodrošinot darbu ar reemigrantiem, imigrantiem un mazākumtautībām. |

Daugavpils valstspilsētas pašvaldības domes priekšsēdētājs A.Elksniņš